Keegi (ausõna, kui ma mäletaksin, kes, siis  lingiksin nii teda kui ka neid teisi mu reader'ist ja mujaltki...) manitses kodumaiseid blogijaid hiljuti olema moodsad ja blogima uute trendide järgi. See tähendavat, et hästi lühidalt, ilma pikemate heietamistega. OK, katsetame.       1. Üks Pekingi olümpiamängude kangelasi, ainus, kes suutis rikkuda hiinlaste absoluutset ülemvõimu "oma" alal, oli noor austraalia vettehüppaja Matthew Mitcham. Mees, kes vahetult enne mänge "tuli kapist välja" (loe: vastas ajakirjaniku küsimusele oma perekonnaseisu kohta ausalt, et elab oma partneri Lachlan'iga juba aastaid koos) ja kes nüüd kullamehena jõuab koos kuraditosina teise maakera kuklapoole kuldmedaliomanikuga ka Austraalia postmargile.       2. Oma kuu jagu päevi on teispool Atlandit laineid löönud Kurt Wild'i juhtum. Kiiresti homopornotööstuse superstaariks tõusnud, praegu 22-aastasel noorhärral sai sellest kepist ja keeksist üsna kiiresti kõrini ning ta tõmbus tavaellu tagasi, asudes tööle St. Louis' lähedal asuvasse Subway-keti söögikohta. Kus aga mingi suvaline jorss ta ära tundis ning korraldas hirmsa skandaali teemal "peded toitlustusasutuses". Mis viis lõpuks selleni, et Kurt vallandati. Siiani pole vastust saanud küsimus, et kuidas see anonüümne jorss ikka nii hästi selle va hirmsa gay-pornoga kursis oli?    Eriti irooniliseks muudab kogu loo asjaolu, et Kurt on mingis intervjuus juba ammu väitnud, et ta on tegelikult abielus ja tal on oma naisega ka lapsed. Ning et naine suhtub ta töösse väga arusaavalt. Niisiis ehtne heterokutist gay-for-pay, kellele mingi kapielukas käru otsustas keerata.       3. Majanduslangus on jõudnud ka Venemaale. Isegi selline hittkaup nagu Pediki-medvediki ei lähe enam hästi kaubaks ja seda peab kampaania korras allahinnatuna müüma.    Muidugi on ka võimalik,  et ma olen kõigest väga valesti aru saanud ja et neid lelusid toodi Hiinast sisse piisav partii selleks, et nüüd oleks kõigil vene närvihaigetel tanksaabastes põmmpeadel ja tavaliselt ikoonidega vehkivatel sõjakatel mutikestel võimalik soodsalt endale midagi pehmet ja mõnusat soetada ning nad ei pea enam oma frigiidset frustratsiooni tänavatel kallite kaaskodanike peal välja elama.